[image: ]Obec Korňa, Korňa 517 023 21  Korňa
 podľa § 9 zákona č. 321/2025 Z. z. o školskej správe a o zmene a doplnení niektorých zákonov a  § 5 zákona č. 552/2003 Z. z. o výkone práce vo verejnom záujme v znení neskorších predpisov
vyhlasuje
výberové konanie na obsadenie funkcie
RIADITEĽ/RIADITEĽKA Spojená škola, Ústredie 533, 023 21 Korňa
 
· Platové podmienky: podľa zákona č. 191/2025 Z. z., ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov
Predpokladaný nástup do funkcie : 1.11.2026
Pracovný pomer: plný úväzok
Predpoklady na výkon funkcie riaditeľa/riaditeľky, ktoré sa vyžaduje ku dňu výberového konania
1. Kvalifikačné predpoklady podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky č. 173/2023 Z. z. o kvalifikačných predpokladoch pedagogických a odborných zamestnancov. 
· Najmenej päť rokov výkonu pracovnej činnosti pedagogického zamestnanca alebo činnosti vysokoškolského učiteľa na funkčnom mieste docenta alebo profesora.
2. Bezúhonnosť.
3. Spôsobilosť na právne úkony v plnom rozsahu.
4. Zdravotná spôsobilosť na výkon práce.
5. [bookmark: _GoBack]Ovládanie štátneho jazyka.
 
Ďalšie kritériá a požiadavky
1. Riadiace, organizačné a komunikačné schopnosti.
2. Znalosť práce s PC (Word, Excel, Internet).
3. Znalosť legislatívy v oblasti školstva
4. Základná znalosť problematiky riadenia a ekonomiky
5. Vodičské oprávnenie skupiny B
6. Orientácia v aktuálnych otázkach školskej výchovy a vzdelávania 
7. Asertivita, flexibilita, zodpovednosť a spoľahlivosť

 Zoznam požadovaných dokladov
1. Písomná žiadosť o zaradenie do výberového konania.
2. Doklady o dosiahnutom vzdelaní.
3. Kópie dokladov o absolvovanom ďalšom vzdelávaní
4. Potvrdenie o dĺžke výkonu pedagogickej činnosti.
5. Lekárske potvrdenie o telesnej a duševnej spôsobilosti.
6. Čestné vyhlásenie o bezúhonnosti .
7. Čestné vyhlásenie, že nedošlo ku skutočnostiam uvedených v § 10 ods. 2 zákona č. 321/2025 Z. z. 
8. Čestné vyhlásenie uchádzača ,že nedovŕši vek 65 rokov ku dňu vymenovania do funkcie.
9. Súhlas uchádzača na použitie osobných údajov pre potreby výberového konania v zmysle §14 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
10. Štruktúrovaný profesijný životopis.
11. Súhlas na zverejnenie projektu riadenia.
Pred výberovým konaním sa webovom sídle školy zverejňujú projekty riadenia pozvaných uchádzačov, ktorí so zverejnením udelili súhlas. Projekt riadenia uchádzača vymenovaného za riaditeľa sa aj bez udelenia súhlasu zverejní na webovom sídle školy do desiatich pracovných dní od vymenovania uchádzača a zverejňuje sa počas výkonu funkcie riaditeľa.
12. Projekt riadenia a rozvoja školy.
 
Požiadavky na projekt riadenia a rozvoja školy
Projekt riadenia a rozvoja školy sa vypracúva na päťročné funkčné obdobie v rozsahu minimálne štyroch a maximálne desiatich strán. Obsahuje identifikáciu školy, v rámci ktorej sa uvedie jej názov, adresa a stručný prehľad histórie. Súčasťou projektu je aj legislatívny rámec, ktorý stručne odkazuje na školský zákon a aktuálne zmeny v školstve relevantné pre danú školu. Ďalšou časťou je vízia školy, v ktorej sa jasne definujú hlavné ciele a smerovanie školy do budúcnosti. Projekt ďalej obsahuje analýzu súčasného stavu, v ktorej sa hodnotia silné a slabé stránky školy, ako aj príležitosti a riziká v oblasti výchovno‑vzdelávacieho procesu (úroveň výučby, výsledky žiakov, ponuka záujmových činností), personálneho zabezpečenia (kvalifikovanosť, veková štruktúra, pracovná klíma) a materiálno‑technických podmienok (stav budovy, IKT vybavenie, učebné pomôcky). Záverečnú časť projektu tvoria strategické ciele a priority, ktoré musia byť konkrétne a dosiahnuteľné. Týkajú sa najmä pedagogického riadenia, vrátane modernizácie vyučovacích metód a podpory inklúzie, riadenia a ľudských zdrojov, kde sa kladie dôraz na zapájanie učiteľov do rozhodovacích procesov a podporu ich profesijného rozvoja, ako aj spolupráce s partnermi, predovšetkým s rodičmi, radou školy, zriaďovateľom a miestnou komunitou.
 Spôsob a forma overenia riadiacich schopností a odborných vedomostí uchádzačov
Riadiace schopnosti  a odborné vedomosti a uchádzača budú overené formou prezentácie predloženého projektu riadenia a rozvoja školy, po ktorej bude nasledovať pohovor. Otázky členov výberovej komisie sa zamerajú najmä na školskú legislatívu, organizačné a pedagogické riadenie školy, ako aj na víziu jej ďalšieho smerovania.
 

Informácie pre uchádzačov
Zriaďovateľ pozve na výberové konanie všetkých uchádzačov, ktorí splnia predpoklady na výkon funkcie riaditeľa/riaditeľky, a to najneskôr desať dní pred jeho začatím. Pozvánka bude obsahovať dátum, miesto a čas konania výberového konania.
Doklady predložené uchádzačmi vo výberovom konaní uchováva zriaďovateľ podľa § 9 ods. 7 zákona č. 321/2025 Z. z. počas výberového konania a následne počas desiatich rokov od uskutočnenia výberového konania.
 
Dátum a miesto podávania žiadosti o zaradenie do výberového konania
Žiadosť o zaradenie do výberového konania s požadovanými prílohami na výkon funkcie riaditeľa/riaditeľky zasielajte do 30.9.2026  na adresu: Obec Korňa, Korňa 517, 023 21  alebo doručte osobne do podateľne obecného úradu do 12,00 h v uzatvorenej obálke s označením: 
„VÝBEROVÉ KONANIE RIADITEĽ/KA SPOJENEJ ŠKOLY KORŇA  –  NEOTVÁRAŤ“.


V Korni dňa 4.9.2026                                            Ing. Marianna Bebčáková starostka obce
     -------------------------------------------------------------------------------------------------------------
Spracovanie osobných údajov uchádzačov
Osobné údaje uchádzačov budú spracúvané výlučne na účely realizácie výberového konania na obsadenie funkcie riaditeľa/riaditeľky školy v súlade so zákonom č. 18/2018 Z. z. o ochrane osobných údajov a Nariadením (EÚ) 2016/679 (GDPR). Právnym základom spracúvania je plnenie zákonnej povinnosti a výkon úlohy vo verejnom záujme. Osobné údaje budú sprístupnené členom výberovej komisie a kontrolným orgánom.

